
Решение №279/28.06.2010 по нак. д. №253/2010 на ВКС, НК, III н.о.
 


	
	 Р 	
	 	
	Е Ш Е Н И Е 	
		
	 № 279 	
		
	гр. София, 28 юни 2010 година 	
		
	В ИМЕТО НА НАРОДА 	
		
	 Върховният касационен съд на Република 	
	 	
	България, трето наказателно отделение, в съдебно заседание на единадесети май 	
	 	
	две хиляди и десета година, в състав: 	
		
	ПРЕДСЕДАТЕЛ: В. И 	
		
	ЧЛЕНОВЕ: П. П 	
		
	С. М 	
		
	при секретар И. И и с участието 	
	 	
	на прокурор от ВКП - И. Ч, 	
	 	
	изслуша докладваното от съдията В. И 	
	 	
	наказателно дело № 253/2010 г. 	
		
	 	
		
		
	Производството е по реда на глава ХХХІІІ НПК, за възобновяване на наказателно дело. 	
	 	
	 Главният прокурор на РБ е подал искане на основание чл. 420, ал. 1, във вр. с чл. 422, ал. 1, т. 5, във вр. с чл. 419, ал. 1 НПК и чл. 425, ал. 1, т. 1 НПК за ВЪЗОБНОВЯВАНЕ на производството по ВЧНД №С-94/2008г. на С. А. С и ОТМЯНА на постановеното по него определение № 96 от 17.12.2008г., влязло в сила на същата дата, с което е потвърдено определение на СГС от 15.10.2008г. по ЧНД №С-375/2008г. по описа на Софийски градски съд, влязло в сила на 17.12.2008г., с което е извършено групиране на наложени на осъ­дения С. С. С. наказания за множество престъпления и ВРЪЩАНЕ на делото на същия съд в друг състав, за ново законосъобразно прилагане на правилата за множество престъпления. 	
	 	
	 В съдебно заседание представителят на ВКП поддържа искането като основателно. Завява че искането е в интерес на осъдения и моли да бъде уважено. 	
	 	
	 Осъденият С. С. С. се явява лично. Явява се и определеният от САК за служебен защитник на осъдения, адвокат А, който съдът назначи на основание чл. 94, ал. 1, т. 7 НПК за негов процесуален представител, след изразено съгласие, адвокат Д да поеме защитата в процеса. 	
	 	
	 Защитата адвокат Д намира искането за основателно като групирането да се извърши при най-благоприятното съчетание на наложените на осъдения наказания. 	
	 	
	 В последната си дума С. моли да се уважи искането на Главния прокурор. 	
	 	
	 В. К. С провери данните по делото, съобрази становищата на страните по направеното искане и прие следното: 	
	 	
	 Искането е процесуално допустимо, тъй като са спазени законовите предпоставки относно вида на подлежащия на възобновяване акт, оправомощения орган и срока за подаването му. 	
	 	
	 Разгледано по същество е основателно. 	
	 	
	 С протоколно определение от 15.10.2008г. по ЧНД №С-375/2008г. на Со­фийския градски съд, образувано по молба от защитника на подсъдимия С за пълно и цялостно групиране на наложените наказания по всички осъждания на С. С. С., съдът се е произнесъл по реда на чл. 306, ал. 1, т. 1 НПК, вр. с чл. 25, ал. 1, вр. с чл. 23, ал. 1 НК, 	
	 	
	 Това определение е потвърдено с определение по ВЧНД №С-94/2008г. на Софийския апелативен съд и е влязло в сила на 17.12.2008г.. 	
	 	
	 И двете инстанционни съдилища не са изпълнили задължението си да извършат пълно и цялостно групиране на наказанията, съобразно принципа на най-благоприятното им съчетание за осъдения, както чл. 25, вр. с чл. 23 НК НК и задължителната за съдилищата практика в т. 9 от Постановление №4/1965г. на ПВС и Ре­шение № 11/1987г. на ОСНК на ВС, го изискват. 	
	 	
	 При групирането на наказания при множество престъпления съдът трябва да изследва всички осъждания на лицето, а не само тези с които е бил формално сезиран. Видно от данните в справката за съдимост на С. С. С. на стр. 34-37 от проведеното по реда на чл. 306, ал. 1, т. 1 НПК първоинстанционно производство, той е осъждан многократно като отделните престъпни деяния са били предмет на разглеждане поотделно и на групиране по осем наказателни дела. 	
	 	
	 При анализа на цялостната картина на осъжданията на С., значение за прилагане на чл. 25, ал. 1, вр. с чл. 23 НК имат наказанията, наложени му по следните присъди, респ. приравнени на тях определения: 	
	 	
	 - присъда по НОХД 154/1998г. по описа на PC - Петрич, по която за престъпление по чл. 280 НК, извършено през м. май 1998г., е осъден на ЕДНА ГОДИНА И ШЕСТ МЕСЕЦА лишаване от свобода и на ГЛОБА, Присъдата е влязла в сила на 06.10.1998г., а наложеното с нея нака­зание е изтърпяно от 16.05.1998г. до 07.07.1999г., след което за остатъка от неизтърпяната част на наказанието - три месеца и двадесет и пет дни, осъденият е бил условно предсрочно освободен от Затвора - Бобов дол (спр., приложена на л. 9 от ЧНД №С-375/2008г. на СГС); 	
	 	
	 - определение по НОХД 311/2005г. по описа на PC, гр. Петрич, влязло в сила на 14.03.2005г., с което е одобрено споразумение за решаване на наказателното дело, съгласно което С. е осъден на ЕДНА ГОДИНА лишаване от свобода за прес­тъпление по чл. 195, ал. 1, т. 4, пр. 2 вр. с чл. 194, ал. 1 НК, из­вършено на 01.12.1995г. влязъл в сила на 14.03.2005г., 	
	 	
	 - В отделно производство ( спр. л. 40, л. 45) по реда на чл. 304 НПК отм., съдът се е произнесъл с определение по ЧНД №876/2005г. PC, гр. Петрич с което е приел съвкупност между деянията по НОХД 154/1998г. и НОХД 311/2005г. по описа на PC – Петрич, е определил общо най-тежкото наказание в размер на ЕДНА ГОДИНА И ШЕСТ МЕСЕЦА, като е зачел изцяло изтърпяното наказа­ние по НОХД 154/1998г. и предварителното задържане по НОХД 311/2005г. по описа на PC - Петрич, считано от 22.12.1995г. до 14.02.1996г.. 	
	 	
	 Об­щото наказание по двете дела е търпяно до 07.07.1999г., когато осъденият отново е освободен условно предсрочно за остатъка от изтърпяване на по-тежката и по-рано наложената санкция, участваща в групирането ( спр. т. 8 от Постанов­ление №7/1975г. на ВС); 	
	 	
	 - присъда по НОХД №306/2005г. на СГС, влязла в сила на 12.07.2007г., изменена от САС, С. С. е признат за виновен за престъпление, извършено на 02.11.2004г., по чл. 354а, ал. 3 НК и вр. с чл. 54 НК е осъден на ДВЕ ГОДИНИ лишаване от свобода и ГЛОБА, Деянието е извършено на 02.11.2004г. и е в съвкупност с дението по НОХД №311/2005г. на PC гр. П.. 	
	 	
	 С допълнително произнасяне по реда на чл. 306 НПК, с определение от 10.01.2008 год. по НОХД№306/2005г. на СГС, съдът е наложил общо най-тежкото наказание на С. С. от ДВЕ ГОДИНИ лишаване от свобода за деянията по НОХД №306/2005г. и по НОХД №311/2005г. на PC, гр. П., при най-благоприятно съчетание за дееца, поради което, наказанието по НОХД №154/1998г. е останало за самостоятелно изтърпяване; 	
	 	
	 - определение по НОХД №С-275/2008г. по описа на СГС е одобрено споразумение за решаване на делото, съгласно което С. С. е осъден на ДВЕ ГОДИНИ И ПЕТ МЕСЕЦА лишаване от свобода за две престъпления - по чл. 354а, ал. 1 НК и по чл. 354а, ал. З НК, извършени съот­ветно през м. ноември 2005г. и на 11.01.2006г. Съдебният акт е влязъл в сила на 04.06.2008г. - по време на изтърпяване на общото двугодишно на­казание, наложено съгласно определение от 10.01.2008 год. по НОХД№306/2005г. на СГС,, 	
	 	
	 С определението си по ЧНД №С-275/2008г., постановено на 15.10.2008г., по чл. 306, ал. 1, т. 1 НПК, вр. чл. 25, ал. 1 вр. с чл. 23 НК, имайки предвид и последното осъждане, СГС е наложил общо най-тежкото наказание от определените по НОХД 306/2005г. и НОХД С-275/2008г. по описа на СГС в размер на ДВЕ ГОДИНИ И ПЕТ МЕСЕЦА лишаване от свобода, към което е присъединил и наказанието ГЛОБА. 	
	 	
	 За отделно изтърпяване е изведено наказанието по НОХД 311/2005г. по описа на PC гр. П., като отново е разрушено формираното с предходно произнасяне групиране. 	
	 	
	 В ревизираните по реда на възобновяването актове на СГС и на САС, и двете съдебни инстанции неправилно са се ограничили в изследването на възможностите за съчетаване на наказанията само по последните три осъждания на САМСАРОВ. Игнорира­но е осъждането по НОХД 154/1998г. на PC - Петрич, макар съдът да е разполагал с изчерпателни данни за него. По това дело на С. е било наложено наказание ЕДНА ГОДИНА И ШЕСТ МЕСЕЦА лишаване от свобода, което той е изтърпял с условно предсрочното му освобождаване с остатък от 3 месеца и 25 дни, Това наказание подлежи на групиране с наказанието от ЕДНА ГОДИНА лишаване от свобода по НОХД 311/2005г. на PC гр. П., като го „поглъща. Неправилно СГС е постановил наказанието по НОХД 311/2005г. на PC гр. П. да се търпи отделно, вместо да го групира с наказанието по НОХД №154/1998г. по опаси на РС гр. П.. 	
	 	
	 САС е потвърдил неправилното определение, с което е затвърдил неправилното приложение на закона, вместо да го отстрани. В случая, съдилищата са имали пълните данни за осъжданията на С., но не са ги оценили правилно при групирането, така, че да се получи най-благоприятното съчетание при формиране на съвкупностите, а оттам и за определяне на общо най-тежкото наказание за всяка от тях. И първоинстанционният и контролният съдилища са допуснали неправилно приложение на закона, което е съществено и е основание за възобновяване по чл. 422, ал. 1, т. 5, вр. с чл. 348, ал. 1, т. 1 НПК. В този смисъл ВКС в т. 2 на ТР№3/2009 год. на ОСНК е приел, че “в случаите, в които съдът е разполагал по делото с всички данни за осъжданията на лицето, но част от тях е игнорирал като за тях не е приложил правилата за съвкупността, въпреки че са били налице основания за това, е допуснал съществено нарушение на закона – материален и/или процесуален”. 	
	 	
	 Актовете са влезли в сила и отстраняването му следва да е по реда на глава ХХХІІІ НПК. 	
	 	
	 Ето защо производството по ВЧНД №С-94/2008г. на С. А. С трябва бъде възобновено и определението № 96 от 17.12.2008г., по това дело, влязло в сила на същата дата, с което е потвърдено определение на СГС от 15.10.2008г. по ЧНД №С-375/2008г. на Софийски градски съд, трябва да бъде отменено, а делото върнато за ново разглеждане от САС за отстраняване на допуснатото съществено нарушение на закона. 	
	 	
	 При новото разглеждане на делото следва да се имат предвид указанията по приложението на чл. 25 вр. с чл. 23 НК в настоящото решение, а именно, при тези факти относно осъжданията на С. основание за най-благоприятно кумулиране на наказанията на С. по чл. 25, вр. с чл. 23 НК има по формираните две съвкуп - ности. А те са деянията по НОХД 306/2005г. на СГС и по НОХД №С-275/2008г. на СГС. Това са най-тежко наказаните престъпления с наложени наказания съответно от ДВЕ ГОДИНИ и от ДВЕ ГОДИНИ И ПЕТ МЕСЕЦА лишаване от свобода. Определянето на общо най-тежко наказание по тези две дела е по-благоприятно за осъдения. Другата съвкупност е относно деянието по присъда по НОХД 154/1998г. на PC гр. П., за което е осъден на ЕДНА ГОДИНА И ШЕСТ МЕСЕЦА лишаване от свобода и на ГЛОБА и относно деянието по НОХД 311/2005г. на PC гр. П., за което е осъден на наказание ЕДНА ГОДИНА лишаване от свобода, по която следва да се определи общо най-тежкото наказание по двете осъждания или една година и шест месеца лишаване от свобода и съответно да се присъедини наложената глоба. Неправилно СГС е постановил наказанието по НОХД 311/2005г. на PC гр. П. да се търпи отделно, вместо да го групира с наказанието по НОХД №154/1998г. по опаси на РС гр. П.. 	
	 	
	 Следва да се изпълнят и указанията в Постановление №4/1965г. на ПВС и в Ре­шение № 11/1987г. на ОСНК на ВС, както и правилата по чл. 25, ал. 2 НК относно приспадане на изтърпяните от осъдения наказания, наложени му за деянията в процесните съвкупности. 	
	 	
	 Поради тези мотиви и съгласно чл. 422, ал. 1, т. 5, и чл. 425, ал. 1, т. 1 НПК, настоящият състав на ВКС, трето наказателно отделение 	
		
	 РЕШИ: 	
		
	 ВЪЗОБНОВЯВА ПРОИЗВОДСТВОТО ПО ВЧНД №С-94/2008г. по описа на Софийския апелативен съд и ОТМЕНЯВА определение № 96 от 17.12.2008г., постановено по ВЧНД №С-94/2008г. на Софийския апелативен съд, с което е потвърдено определение от 15.10.2008г., постановено по ЧНД№ С-375/2008г. на Софийски градски съд, относно групиране на наказанията на осъ­дения С. С. С. по реда на чл. 306, ал. 1 т. 1 вр. с чл. 25, вр. с чл. 23 НК. 	
	 	
	 ВРЪЩА делото на Софийския апелативен съд за ново разглеждане в друг съдебен състав. 	
	 	
	 Решението не подлежи на обжалване. 	
		
	 ПРЕДСЕДАТЕЛ: ЧЛЕНОВЕ: 	

